text: Forslag: Små kriminel? Ingen asyl!
  15 juni 2015 kl. 14.39
  Dansk Folkeparti foreslår, at selv småkriminelle ikke kan få asyl.
  Dansk Folkeparti kom mandag med et forslag, der kan få stor betydning for mange af de over 1.000 asylansøgere, der er i TV SYDs sendeområde.
  De nyeste tal fra justitsministeriet fra 2013 viser, at 25 procent af alle asylansøgere var blevet sigtet for kriminalitet. Og står det til Dansk Folkeparti skal selv små lovovertrædelser for fremtiden medføre et automatisk afslag på asyl.
  I dag medfører kun grov kriminalitet - som for eksempel vold og røveri - et afslag. Men med forslaget - der også bliver støttet af Venstre og Liberal Alliance - vil selv mindre kriminalitet som for eksempel butikstyveri eller trusler medføre afslag på en asylansøgning.
  På asylcentret i Sønderborg er der forståelse for, at det skal gælde grove forbrydelser, men ikke småkriminalitet.
  Barahim (der ikke ønsker sig efternavn offentliggjort), kommer fra Syrien og har været asylcentret i Sønderborg i 3 måneder (varighed 1.02):
  
  